
Către,




BIROUL PERMANENT AL



CAMEREI DEPUTAŢILOR

Vă înaintăm, alăturat, raportul comun asupra Proiectului de Lege privind aprobarea Ordonanţei Guvernului nr.21/2016 pentru prorogarea unor termene prevăzute în Ordonanţa de urgenţă a Guvernului nr.18/2015 privind stabilirea unor măsuri necesare pentru asigurarea tranziţiei de la televiziunea analogică terestră la televiziunea digitală terestră şi implementarea serviciilor multimedia la nivel naţional, transmis Comisiei pentru tehnologia informației și comunicațiilor şi Comisiei pentru cultură, arte şi mijloace de informare în masă, pentru dezbatere în fond, cu adresa nr. PLx. nr. 435 din 10 octombrie 2016. 
	PREŞEDINTE,
	PREŞEDINTE,



	                Cătălin DRULĂ
	Gigel Sorinel ŞTIRBU

r a p o r t   C O M U N  
asupra proiectului de Lege privind aprobarea Ordonanţei Guvernului nr.21/2016 pentru prorogarea unor termene prevăzute în Ordonanţa de urgenţă a Guvernului nr.18/2015 privind stabilirea unor măsuri necesare pentru asigurarea tranziţiei de la televiziunea analogică terestră la televiziunea digitală terestră şi implementarea serviciilor multimedia la nivel naţional
În conformitate cu prevederile art.95 din Regulamentul Camerei Deputaţilor, republicat, Comisia pentru tehnologia informației și comunicațiilor şi Comisia pentru cultură, arte, mijloace de informare în masă, au fost sesizate spre dezbatere în fond, cu  proiectul de Lege privind aprobarea Ordonanţei Guvernului nr.21/2016 pentru prorogarea unor termene prevăzute în Ordonanţa de urgenţă a Guvernului nr.18/2015 privind stabilirea unor măsuri necesare pentru asigurarea tranziţiei de la televiziunea analogică terestră la televiziunea digitală terestră şi implementarea serviciilor multimedia la nivel naţional transmis cu adresa nr. PLx. nr. 435 din 10 octombrie 2016, înregistrat cu nr.4c-16/51 din 11 octombrie 2016 la Comisia pentru tehnologia informației și comunicațiilor, respectiv cu nr.4c-10/233 din 11 octombrie 2016 la Comisia pentru cultură, arte, mijloace de informare în masă.

Potrivit prevederilor art. 75 alin. (1) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în şedinţa din 5 octombrie 2016.

Consiliul Legislativ a avizat favorabil proiectul de ordonanță, cu observaţii şi propuneri, conform avizului nr. 803/24.08.2016.
Comisia juridică, de disciplină şi imunităţi a avizat favorabil proiectul de lege conform avizului  nr. PL x 435 din 18.10.2016. 
Guvernul prin punctul de vedere transmis cu adresa Nr.479/DRP din 03.02.2017 susține inițiativa legislativă.
Proiectul de lege are ca obiect de reglementare prorogarea unor termene prevăzute la art.1 alin.(1) şi (3), respectiv la art.2 alin.(1) din Ordonanţa de urgenţă a Guvernului nr.18/2015 privind stabilirea unor măsuri necesare pentru asigurarea traziției de la televiziunea analogică terestră la televiziunea digitală terestră și implementarea serviciilor multimedia la nivel național, aprăbată cu modificări prin Legea nr.345/2015, până la data de 31 decembrie 2019. Prorogarea acestor termene este necesară în vederea continuităţii accesului la serviciile publice de televiziune ce se transmit prin intermediul antenelor terestre, în format analogic, garantându-se astfel accesul la informaţia radiodifuzată pentru românii din afara granițelor.


Măsurile propuse a fi adoptate prevăd extinderea perioadei în care este posibilă continuarea emisiei terestre în banda 174-230 MHz [banda VHF (very high frequency)] pentru posturile publice de televiziune în vederea finalizării procesului de implementare a televiziunii digitale terestre. Continuarea emisiei în această bandă de frecvențe radio este posibilă în comparație cu banda 470-862 MHz [UHF (ultra high frequency), în anumite condiţii, așa cum de altfel este reglementat prin Ordonanța de urgență a Guvernului 18/2015, aprobată cu modificări prin Legea nr. 345/2015.


Având în vedere că măsurile propuse sunt unele tranzitorii, prin prezentul act normativ se stabilește data de 31 decembrie 2019 (durata valabilității acordului-cadru semnat cu Societatea Română de Televiziune pentru a asigura continuitatea serviciilor publice) ca fiind data limită până la care pot continua emisiile în banda VHF, cu condiția respectării următoarelor cerințe:

a) emisia nu produce interferențe stațiilor de radiocomunicații ce utilizează spectrul radio în conformitate cu angajamentele internaționale la care România este parte;

     b) nu poate reclama interferențe provenind de la stațiile de radiocomunicații ce utilizează spectrul radio în conformitate cu acordul ratificat prin Legea nr. 378/2009;

c) frecvenţele radio să fie asignate, la data intrării în vigoare a prezentului act normativ, pentru furnizarea pe cale radio terestră a serviciilor publice şi private de televiziune în sistem analogic.


Titularul care transmite programele publice de televiziune îndeplinește un serviciu public constând în asigurarea continuităţii dreptului la informare a populaţiei, la nivel naţional, prin difuzarea emisiunilor postului naţional de televiziune până la finalizarea tranziţiei de la televiziunea analogică terestră la cea digital terestră.


În acest mod se va reduce impactul negativ asupra populației cauzat de ieșirea din funcțiune a rețelei de emițătoare analogice din banda UHF, ținând cont de  numărul mare de posesori de receptoare TV neadaptate recepției transmisiunilor digitale.


Prin prezentul act normativ se urmărește totodată  protejarea unor categorii sociale care nu își pot achiziționa imediat aparatura necesară pentru recepția digitală terestră.


În vederea asigurării recepției serviciului public de radiodifuziune cu respectarea obligațiilor de serviciu public, îndeosebi în ceea ce privește informarea populației, termenul  stabilit pentru continuarea furnizării pe cale radio-terestră a serviciului public de radiodifuziune se prorogă până la data de 31.08.2019, cu excepția situației prevăzute la art. 26 alin. (5) din Ordonanța de urgență a Guvernului nr. 111/2011 privind comunicațiile electronice, aprobată  cu  modificări   și   completări  prin Legea  nr.140/2012,  cu  modificările și completările  ulterioare, caz în care termenul se diminuează corespunzător.
Examinarea proiectului de lege a avut loc atât în ședințe separate ale celor două comisii cât și în ședințe comune.
Comisia pentru tehnologia informației și comunicațiilor şi-a desfăşurat lucrările în ședință separată în data de 18 octombrie 2016. În zilele de 1 martie 2017, 4 aprilie 2017 și 17 octombrie 2017 au avut loc ședințe comune ale Comisiei pentru tehnologia informației și comunicațiilor și Comisiei pentru cultură, arte şi mijloace de informare în masă.
În ședința din 18 octombrie 2016, în urma dezbaterilor şi a opiniilor exprimate, membrii Comisiei pentru tehnologia informației și comunicațiilor au hotărât, cu unanimitate de voturi, să transmită Comisiei pentru cultură, arte şi mijloace de informare în masă un raport preliminar de adoptare a proiectului de Lege privind aprobarea Ordonanţei Guvernului nr.21/2016 pentru prorogarea unor termene prevăzute în Ordonanţa de urgenţă a Guvernului nr.18/2015 privind stabilirea unor măsuri necesare pentru asigurarea tranziţiei de la televiziunea analogică terestră la televiziunea digitală terestră şi implementarea serviciilor multimedia la nivel naţional, în forma adoptată de Senat.
 Comisia pentru cultură, arte şi mijloace de informare în masă şi-a desfăşurat  lucrările în zilele de 21 și 28 februarie a.c., 4 aprilie a.c., 20 iunie a.c. și, respectiv, 17 octombrie a.c. Din numărul total de 15 membri ai Comisiei au participat la şedinţă un număr de 14 deputaţi. 

La dezbateri au participat, în conformitate cu prevederile art.55 din Regulamentul Camerei Deputaţilor, republicat, în calitate de invitați, din partea  Ministerului Comunicațiilor și Societății Informaționale doamna Maria – Manuela Catrina - Secretar de stat, din partea Societății Naționale de Radiocomunicații (SNR) domnul Alin Terchilă – Director Executiv Tehnic și doamna Micu Doina, iar din partea Societății Române de Televiziune (SRTv) domnul Nicolae Voican.
În urma dezbaterilor şi a opiniilor exprimate, membrii Comisiei pentru cultură, arte, mijloace de informare în masă și ai Comisiei pentru tehnologia informației și comunicațiilor au hotărât, cu  unanimitate de voturi,  să propună plenului Camerei Deputaților un raport de adoptare a proiectului de Lege privind aprobarea Ordonanţei Guvernului nr.21/2016 pentru prorogarea unor termene prevăzute în Ordonanţa de urgenţă a Guvernului nr.18/2015 privind stabilirea unor măsuri necesare pentru asigurarea tranziţiei de la televiziunea analogică terestră la televiziunea digitală terestră şi implementarea serviciilor multimedia la nivel naţional, în forma adoptată de Senat.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Cătălin DRULĂ
	PREŞEDINTE, 

Gigel Sorinel ŞTIRBU


	SECRETAR,
Pavel POPESCU
	SECRETAR, 

Beatrice TUDOR

